Official Journal L 102 , 17/04/1999 P. 0008 - 0010



Ir-Regolament tal-Kummissjoni (KE) Nru 799/1999 tas-16 ta' April 1999 dwar il-klassifika ta' oġġetti fin-Nomenklatura Magħquda Il-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabilixxi l-Komunita Ewropea, Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta' tariffa u statistika u dwar it-Tariffa Komuni Doganali [1], kif l-aħħar emendat bir-Regolament tal-Kummissjoni (KE) Nru 2261/98 [2], u b'mod partikolari l-Artikolu 9 tiegħu, Billi biex tkun żgurata applikazzjoni unformi tan-Nomenklatura Magħquda annessa ma' l-imsemmi Regolament, huwa meħtieġ li jkunu addottati miżuri dwar il-klassifika tal-merkanzija li hemm referenza għaliha fl-Anness ma' dan ir-Regolament; Billi r-Regolament (KEE) Nru 2658/87 ippreskriva r-regoli ġenerali għall-interpretazzjoni tan-Nomenklatura Magħquda u dawk ir-regoli japplikaw ukoll għal kull nomenklatura oħra li hi kollha kemm hi jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita b'dispożizzjonijiet speċifiċi tal-Komunita, bil-ħsieb ta' l-applikazzjoni ta' tariffa u miżuri oħra konnessi ma' kummerċ f'merkanzija; Billi, skond ir-regoli ġenerali msemmija, l-oġġetti deskritti fil-kolonna 1 tat-tabella annessa mar-Regolament preżenti għandhom ikunu kklassifikati skond il-kodiċijiet xierqa tan-NM indikati fil-kolonna 2, bis-saħħa tar-raġunijiet iddikjarati fil-kolonna 3; Billi huwa aċċettat li informazzjoni li torbot dwar it-tariffa maħruġa mill-awtoritajiet doganali ta' Stati Membri fir-rigward tal-klassifika ta' merkanzija fin-Nomenklatura Magħquda u li ma jikkonformawx mad-drittijiet stabbiliti b'dan ir-Regolament, tista' tissokta tkun invokata, taħt id-dispożizzjonijiet ta' l-Artikolu 12(6) tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunita [3], għal perjodu ta' tliet xhur mill-possessur; Billi l-miżuri li jipprovdi għalihom dan ir-Regolament huma skond l-opinjoni tas-Sezzjoni dwar in-Nomenklatura ta' Tariffa u Statistika tal-Kumitat tal-Kodiċi Doganali, ADDOTTAT DAN IR-REGOLAMENT: L-Artikolu 1 Il-merkanzija deskritta fil-kolonna 1 tat-tabella annessa huma issa kklassifikati ġon-Nomenklatura Magħquda taħt il-kodiċijiet ta' l-NM xierqa indikati fil-kolonna 2 tat-tabella msemmija. L-Artikolu 2 Informazzjoni li torbot dwar tariffa maħruġa mill-awtoritajiet ta' Stati Membri li ma jikkonformawx mad-drittijiet stabbiliti b'dan ir-Regolament tista' tissokta tkun invokata taħt id-dispożizzjonijiet ta' l-Artikolu 12(6) tar-Regolament (KEE) Nru 2913/92 għal perjodu ta' tliet xhur. L-Artikolu 3 Dan ir-Regolament għandu jidħol fi-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-16 ta' April 1999. Għall-Kummissjoni Mario Monti Membru tal-Kummissjoni [1] ĠU L 256, tas-7.9.1987, p. 1. [2] ĠU L 292, tat-30.10.1998, p. 1 [3] ĠU L 302, tad-19.10.1992, p. 1. -------------------------------------------------- L-ANNESS Deskrizzjoni tal-merkanzija +++++ TIFF +++++ +++++ TIFF +++++ AB Deskrizzjoni ta' l-oġġetti | Klassifika Kodiċi NM | Raġuni | (1) | (2) | (3) | 1.Magna komposta, li tikkonsisti fil-komponenti li ġejjin f'unita (housing) waħda:telefon,magna tat-telefon diġitali li twieġeb,modem (33,6 Kbps),CPU bi proċessur MHz, 4 MB ROM (massimu ta' 12 MB) u 4 MB DRAM (massimu ta 32 MB),Display tal-kulur (8″ 640 × 480 VGA touch pencil),Tastiera b'mousebutton,Interface: POTS (2), ISDN, Ethernet, port serjali u parallelu.Għandha l-funzjonijiet li ġejjin: telefonija, twieġeb it-telefon, tibgħat u tirċievi messaġġi (e.g. faxes u e-mails) f'għamla elettronika via linja tat-telefon, aċċess għal-Internet, eżekuzzjoni ta' software differenti (direttorju tat-telefon(lista telefonika), word—processor, kalendarju).Ara stampa A | 85175090 | Il-klassifika hija ddeterminata bid-dispożizzjonijiet tar-Regoli Ġenerali 1 u 6 għall-interpretazzjoni tan-Nomenklatura Magħquda, Nota 3 għas-Sezzjoni XVI, Nota 5(E) għall-Kapitolu 84 u r-rabta ta' kliem tal-kodiċijiet NM 8517, 851750 u 85175090. Il-funzjoni prinċipali tal-magna komposta hija telefonija bil-linji. Billi ebda mill-komponenti prinċipali (it-telefon u l-apparat tat-telekomunikazzjoni għal sistemi ta' linji diġitali) ma jagħti lill-prodott il-karattru essenzjali, ir-Regola Ġenerali 3c għall-interpretazzjoni tan-Nomenklatura Magħquda tapplika fil-livell ta' subtitolu. | 2.Vetturi ġodda b'erba' roti b'magna diesel ta' 928 cm 1, piż gross tal-vettura ta' madwar 1800 kg u dimensjonijiet ta' madwar 2,7 m (tul) × 1,4 m (wisa'). Il-vetturi għandhom kabina miftuħa u bank fjen wieħed joqgħod bilqiegħda għal 2 persuni (inkluż is-sewwieq) u area miftuħa għat-tagħbija bid-dimensjonijiet ta' madwar 1,2 m (tul) × 1,4 m (wisa').Il-kapaċità tat-tagħbija hija ta' madwar 900 kg. L-area tat-tagħbija għandha idroliċi ta' timjil. Il-vettura għandha apparat biex tiġbed karrijiet u power—take—off. L-area tal-persuni hija iżgħar mill-area tat-tagħbija.Ara stampa B | 87042191 | Il-klassifka hija ddeterminata bid-dispożizzjonijiet tar-Regoli Ġenerali 1 u 6 għall-interpretazzjoni tan-Nomenklatura Magħquda u r-rabta ta' kliem tal- kodiċijiet NM 8704, 870421 u 87042191. Il-vetturi mhumiex essenzjalment iddisinjati biex jiġbdu jew jimbottaw vettura oħra, appliance jew tagħbija u għalhekk ma jaqdux ir-rekwiżiti tan-Nota 2 għall- Kapitolu 87. Huma mhumiex iddisinjati prinċipalment għat-trasport ta' persuni. Huma mhumiex trakkijiet dumper (ara n-Noti Spjegattivi għas-Sistema Armonizzata tas-subtitolu 870410). | --------------------------------------------------